Aeg-ajalt lauamängurite seltskondades ringi hängides ja tšillides (loe: laua  taga konutades) võib nende jutus kohata omamoodi väljendeid, nagu eurokad ning ameritrash - näiteks "Ah, see oli täiesti tüüpiline eurokas" või "Ehe ameritrash - tõeline dicefest!". Väga meelevaldselt jagades saakski tegelikult nende terminite abil kõik lauamängud jagada kaheks - need kas kuuluks ühte või teise gruppi. Samas oleks kahe grupi vaheline piir suhteliselt lai ning hägune, seetõttu vaatakski, et mis nende väljendite taga täpsemalt on.